{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":9,"n_cols":6,"rows_kept":9,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Strateškoj studiji utjecaja na okoliš za Nacionalni plan razvoja širokopojasnog pristupa u Republici Hrvatskoj u razdoblju od 2021. do 2027. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Vlasta Wünscher","STRATEŠKA STUDIJA UTJECAJA NA OKOLIŠ","Studija nije dovoljno vidljiva javnosti, jer je predstavljena na internetskom prostoru gdje može informirati samo mali broj zainteresiranih za temu. \nS obzirom da se tehnologijska digitalna revolucija opisuje kao još uvijek \"tehnički daleka\", ostaje nejasno zašto je implementacija 5G mreže predstavljena javnosti kao osnova za skoro uvođenje IoT-a i temelj gospodarskog napretka. \nNa mjestima gdje se ocjenjuju učinci EMZ-a na ljude i okoliš moraju biti uključeni nezavisni stručnjaci (liječnici, veterinari, biolozi, antropolozi, sociolozi, psiholozi). U radnim skupinama ne smiju biti angažirani pojedinci koji su zainteresirana strana u procesu uvođenja novih tehnologija.\nIz aspekta prostornog planiranja potrebno je potpisati Kodeks dobre prakse o smještaju izvora ne-ionizirajućeg zračenja u prostor. Također treba sve izvore ne-ionizirajućeg zračenja na javnim površinama označiti adekvatnim oznakama.","Nije prihvaćen","Prijedlog se ne prihvaća.\nPostupak javnog savjetovanja proveden je u skladu s odredbama Zakona o zaštiti okoliša (NN 80/13, 153/13, 78/15, 12/18, 118/18), Uredbe o strateškoj procjeni utjecaja strategije, plana i programa na okoliš (NN 3/17), Uredbe o informiranju i sudjelovanju javnosti i zainteresirane javnosti u pitanjima zaštite okoliša (NN 64/08) te u skladu s epidemiološkim mjerama koje su bile na snazi tijekom održavanja javnog savjetovanja. Strateška studija i Nacionalni plan su bili dostupni javnosti u propisanom periodu te je svatko, tko je htio, imao mogućnost uvida u navedene dokumente i mogao je sudjelovati u javnom izlaganju putem sljedeće poveznice: https://meet.cdu.gov.hr/MMPI_javno_izlaganje_SPUO  \nNavedeni prijedlozi su smisleno dobri ali Studija nije provedbeni alat za „potrebe“ koje se navode da ih treba u RH propisati i provoditi. \nOznačavanje izvora bilo kojeg zračenja definirano je Normativnim aktima koji obvezuju proizvođače takve opreme i uvjetima stjecanja CE oznake kvalitete unutar EU i dodatno, međunarodno priznatim procjenama rizika po zdravlje ljudi koji također obvezuju proizvođače, ne korisnike."]
[2,"Vlasta Wünscher","STRATEŠKA STUDIJA UTJECAJA NA OKOLIŠ","Na str. 131 \"Posebnu pažnju treba posvetiti zaštićenim prirodnim područjima u RH (Nacionalni parkovi, endemska staništa, NATURA 2000 i sl.); detaljnije elaborirati, npr. proglasiti Wi-Fi Free zone u navedenim područjima.","Nije prihvaćen","Prijedlog se ne prihvaća.\nStrateška studija nije provedbeni dokument na kojem bi se mogla zasnovati pravna djelovanja koja su u domeni lokalnih zajednica."]
[3,"Vlasta Wünscher","STRATEŠKA STUDIJA UTJECAJA NA OKOLIŠ","U \"Područja povećane osjetljivosti\", str. 126, dodati zoološke vrtove, konjičke klubove i druge smještajne kapacitete za životinje za rekreaciju i rehabilitaciju.","Nije prihvaćen","Prijedlog se ne prihvaća.\nPodručja povećane osjetljivosti definirana su Pravilnikom o zaštiti od elektromagnetskih polja (NN 146/2014) te su kao takva navedena i u strateškoj studiji. Promjena i dopuna te definicije biti će moguća tijekom postupka izmjena i dopuna predmetnog Pravilnika ili prilikom donošenja novog Pravilnika."]
[4,"Vlasta Wünscher","STRATEŠKA STUDIJA UTJECAJA NA OKOLIŠ","Na str. 130 konstatacija \"...regulatorna situacija u Republici Hrvatskoj, za razliku od ostalih članica EU, je više nego zadovoljavajuća.\" je subjektivne prirode, zamijeniti s \"...RH raspolaže nacionalnim regulatornim okvirom.\"","Prihvaćen","Prijedlog se prihvaća.\nZamijenjeno je s „zakonodavni okvir kojim se u Republici Hrvatskoj regulira područje zaštite stanovništva od utjecaja umjetnih elektromagnetskih polja je restriktivniji nego od ostalih članica EU”."]
[5,"Vlasta Wünscher","STRATEŠKA STUDIJA UTJECAJA NA OKOLIŠ","U poglavlju \"Zakonski i regulatorni okvir RH\" zbog pejorativnog prizvuka  zamijeniti \"...na javnom udaru znatiželje stanovništva\" s prikladnijim \"pobuđuje interes javnosti\".","Prihvaćen","Prijedlog se prihvaća."]
[6,"Dorotea Radoš Čulina","STRATEŠKA STUDIJA UTJECAJA NA OKOLIŠ","Uvođenje 5G mreže će drastično povećati broj odašiljača koji emitiraju radiofrekvencije, vodeći ka povećanoj izloženosti javnosti, insekata oprašivača i ostalog životinjskog svijeta. Usprkos tome, Vlada RH žuri sa postavljanjem i uvođenjem 5G mreže u opticaj i nedobrovoljnim zračenjem cijele hrvatske populacije.\n\nKako bi se stanovnici ove zemlje zaštitili i valjano informirali o ovim važnim pitanjima, smatram da je neophodno da Vlada bude primorana poduzeti cjelovitu javnu, neovisnu i transparentnu istragu objavljenih istraživanja o štetnim učincima izloženosti elektromagnetskom zračenju na zdravlje prije bilo kakvog daljnjeg širenja mogućnosti bežične telekomunikacijske mreže. Ponašanje ICNIRP-a i pouzdanost njegovih smjernica neizbježno bi se trebalo ispitati kao dio ovog procesa. Pogledati https://pubmed.ncbi.nlm.nih.gov/32064102/\n\nVlada koja ignorira znanost i spremna se kockati sa zdravljem svojih građana nedostojna je povjerenja. Stoga tražim da se očitujete o ovom gorućem problemu, o znanosti koja dokazuje rizik za stanovništvo Republike Hrvatske (te podjednako i za biološke vrste na teritoriju Republike Hrvatske) i pozivanju na načelo predostrožnosti sve dok se ne provede istraga navedena u tekstu iznad.\n1. 5g mreža će uvelike povećati izloženost građana Republike Hrvatske radiofrekvencijama \ni. Na koji način će hrvatska Vlada zaštititi svoje građane od štetnih učinaka radiofrekvencijskih valova već prikazanih u znanstvenoj literaturi?\nii. Na koji način će hrvatska Vlada zaštititi zdravlje i razvoj beba, djece i mladih ljudi od štetnih učinaka radiofrekvencijskih valova već prikazanih u znanstvenoj literaturi?\niii. Na koji način će hrvatska Vlada spriječiti štetu od pojačane radiofrekvencijske izloženosti za insekte oprašivače i ostali životinjski svijet?\n2. Zašto nema sigurnosnih testiranja prije puštanja 5g mreže u pogon i tko je za to odgovoran? Prije stavljanja na tržište hrane i lijekova, sigurnosno testiranje je neophodno prije puštanja za javnu konzumaciju i nije dozvoljeno stavljanje na tržište ako ne prođe test toksičnosti na životinjama. Cijela hrvatska populacija će biti izložena netestiranom i nereguliranom zračenju koje će apsorbirati njihova tijela bez ikakvog javnog dogovora i pristanka.\n\nVrlo je malo pravilnog istraživanja bioloških učinaka pulsirajućeg milimetarskog zračenja iz neposredne blizine a uzevši u obzir da se odašiljači u RH postavljaju protivno pravilima, direktno kršeći zakon, ugrožavajući ljudsko zdravlje bez da se ikoga pita, možemo zaključiti da je situacija izvan kontrole i alarmantna.\n\nZašto se ne poštuju zakoni pri postavljanju baznih stanica i odašiljača? Zašto Vlada i Ministarstvo zdravlja slijede zastarjele ICNIRP smjernice? Zašto se ne pridržava načela predostrožnosti?\n\nMnogi znanstvenici zovu na akcije za bolju zaštitu javnosti, na www.emfscientist.org, da trenutne smjernice ICNIRP-a budu odbijene jer ne štite zdravlje, na www.emfcall.org, i da 5g mreža ne bude puštena u opticaj dok se ne izvrše adekvatne sigurnosne studije, na www.5Gappeal.eu.\n\nViše od 26.000 znanstvenika potpisalo je peticiju u znak protesta zbog uvođenja nesigurne, neprovjerene 5G tehnologije: Međunarodna žalba znanstvenika EMF-a nazvala je uvođenje 5G tehnologije pitanjem ljudskih prava. Čak je i bivši izvršni direktor Microsoft Kanada, Frank Clegg, govorio o opasnosti neprovjerene 5G tehnologije, uključujući vezu koju ima sa milimetarskim valovima.\n\nBrojni gradovi i pokrajine u svijetu već su zaustavili uvođenje 5G tehnologije - u Grčkoj, Bugarskoj, Belgiji, Irskoj, Švicarskoj, Njemačkoj, Ujedinjenom Kraljevstvu, Australiji, SAD-u, Kanadi, a u Italiji to je učinilo preko 600 općina. \n\nZahtijevam da se izuzetno ozbiljno pitanje opasnosti bežičnih telekomunikacijskih EM zračenja pravilno istraži i poduzmu odgovarajuće znanstveno utemeljene mjere za zaštitu zdravlja i dobrobiti javnosti i naše ekologije.\n\nProfit i tehnološki razvitak ne smije biti ispred zdravlja ljudi!","Nije prihvaćen","Prijedlog se ne prihvaća.\nSve navedeno ugrađeno je u RH propise o zaštiti stanovništva od djelovanja umjetnih elektromagnetskih polja.\nMinistarstvo znanosti provodi „politike“ obrazovanja u koje valja na najizravniji formalni način uklopiti sve edukacijske prijedloge, dok se znanstveno istraživački prijedlozi trebaju oblikovati u projektne prijedloge i prema pravilima prijaviti Hrvatskoj zakladi za znanost u okviru raspisivanja istraživačkih projekata u RH (dakako i financiranja).\nZdravlje ljudi se u RH regulira i Strateškim planom razvoja eZdravlja u Republici Hrvatskoj – SPeZ (2014), Ministarstva zdravstva, koji nije provediv bez IT tehnologije, koja nije moguća bez elektromagnetskih radiofrekvencijskih polja."]